Iohannis a ajuns să fie comparat cu Vadim după declarația “PSD se luptă să dea Ardealul ungurilor".
Șeful statului a avut una dintre cele mai dure reacții
la adoptarea legii privind autonomia Ținutului Secuiesc. Iohannis a transmis și un mesaj în maghiară pentru PSD
și Marcel Ciolacu. CNCD a confirmat că a primit o plângere pe numele lui
Klaus Iohannis.
Autonomia
Ținutului Secuiesc, aprobată tacit de Camera
Deputaților, a declanșat scandalul momentului în politică. Și oarecum
surprinzător, cea mai dură reacție a venit de la șeful statului, care a acuzat
PSD că vrea să dea Ardealul ungurilor.Klaus Iohannis a transmis
inclusiv un mesaj în limba maghiară pentru Marcel Ciolacu și PSD: "Jó napot kívánok, PSD! Jó napot, Ciolacu!", adică "Să aveţi o zi
frumoasă PSD! O după-amiază frumoasă, Ciolacu!".Discursul președintelui a
fost comparat cu cele care l-au făcut celebru pe Corneliu Vadim Tudor. O astfel
de reacție au avut nu doar cei de la PSD și Victor Ponta, ci chiar lideri ai
USR.Iar pe numele lui Klaus
Iohannis a fost depusă și o plângere pentru discriminare la CNCD, a confirmat
președintele instituției, Czaba Asztalos.Legea privind autonomia Ținutului Secuiesc a fost respinsă de Senat, într-o ședință convocată de urgență. Cu excepția aleșilor UDMR, au fost doar voturi împotrivă.